รัฐบาลไทย-ข่าวทำเนียบรัฐบาล-กระทรวง อว. ร่วมยินดีอธิการบดีที่ได้รับการโปรดเกล้าแต่งตั้งให้ดำรงตำแหน่งใหม่
วันพฤหัสบดีที่ 30 มีนาคม 2566
กระทรวง อว. ร่วมยินดีอธิการบดีที่ได้รับการโปรดเกล้าแต่งตั้งให้ดํารงตําแหน่งใหม่
กระทรวง อว. ร่วมยินดีอธิการบดีที่ได้รับการโปรดเกล้าแต่งตั้งให้ดํารงตําแหน่งใหม่ เน้นการเรียนการสอนให้สอดคล้องกับความเคลื่อนไหวของโลก
เมื่อวันที่ 1 มีนาคม 2566ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในการประชุม พร้อมด้วยนายสัมพันธ์ เย็นสําราญที่ปรึกษารัฐมนตรีว่าการกระทรวง อว.,ดร.ดนุช ตันเทอดทิตย์เลขานุการรัฐมนตรีว่าการกระทรวง อว.,ศ.ดร.นพ.สิริฤกษ์ ทรงศิวิไลปลัดกระทรวง อว.,ศ.ดร.ศุภชัย ปทุมนากุลและรศ.ดร.พาสิทธิ์ หล่อธีรพงศ์รองปลัดกระทรวง อว. และคณะผู้บริหาร อว. ในการประชุมมอบนโยบายในการขับเคลื่อนการพัฒนาอุดมศึกษาตามแผนการดําเนินงานของโครงการปฏิรูประบบการอุดมศึกษา วิทยาศาสตร์ วิจัยและนวัตกรรม ให้อธิการบดีสถาบันอุดมศึกษาที่เข้ารับตําแหน่งใหม่ ณ ห้องประชุม ชั้น 3 อาคารสํานักงานพัฒนาวิทยาศาสตร์และเทคโนโลยีแห่งชาติ (สวทช.) โดยผู้ที่ได้รับการโปรดเกล้าแต่งตั้งให้เป็นอธิการบดีใหม่และเข้ารับมอบนโยบาย จํานวน 9 ราย ดังนี้
1. ผศ.ดร.กันยา บาร์นท์ ได้รับโปรดเกล้าแต่งตั้งให้เป็นอธิการบดีมหาวิทยาลัยราชภัฏเทพสตรี
2. ผศ.ดร.ฉลอง สุขทอง ได้รับโปรดเกล้าแต่งตั้งให้เป็นอธิการบดีมหาวิทยาลัยราชภัฏสุรินทร์
3. รศ.ดร.ณฐพงศ์ จิตรนิรัตน์ ได้รับโปรดเกล้าแต่งตั้งให้เป็นอธิการบดีมหาวิทยาลัยทักษิณ
4. ผศ.ดร.ปรีชา ศรีเรืองฤทธิ์ ได้รับโปรดเกล้าแต่งตั้งให้เป็นอธิการบดีมหาวิทยาลัยราชภัฏเพชรบูรณ์
5. ศ.ดร.นพ.พงษ์รักษ์ ศรีบัณฑิตมงคล ได้รับโปรดเกล้าแต่งตั้งให้เป็นอธิการบดีมหาวิทยาลัยเชียงใหม่
6. ผศ.ดร. พจนีย์ สุขชาวนา ได้รับโปรดเกล้าแต่งตั้งให้เป็นอธิการบดีมหาวิทยาลัยราชภัฏกาญจนบุรี
7. ดร.วิรัตน์ ปิ่นแก้ว ได้รับโปรดเกล้าแต่งตั้งให้เป็นอธิการบดีมหาวิทยาลัยราชภัฏนครปฐม
8. ผศ.ไวกูณฑ์ ทองอร่าม ได้รับโปรดเกล้าแต่งตั้งให้เป็นอธิการบดีมหาวิทยาลัยราชภัฏรําไพพรรณี
9. รศ. ดร. เสถียร ธัญญศรีรัตน์ ได้รับโปรดเกล้าแต่งตั้งให้เป็นอธิการบดีสถาบันเทคโนโลยีปทุมวัน
ศ.(พิเศษ) ดร.เอนกกล่าวว่า การได้รับการโปรดเกล้าให้ได้รับตําแหน่งอธิการบดีเป็นตําแหน่งที่ถือเป็นเกียรติกับตนเองอย่างมาก การประชุมมอบนโยบายในการขับเคลื่อนการพัฒนาอุดมศึกษาตามแผนการดําเนินงานของโครงการปฏิรูประบบการอุดมศึกษา วิทยาศาสตร์ วิจัยและนวัตกรรม ให้อธิการบดีสถาบันอุดมศึกษาที่เข้ารับตําแหน่งใหม่ในครั้งนี้ถือเป็นการเชื่อมความสัมพันธ์ระหว่างผู้บริหารกระทรวง อว. และสถาบันอุดมศึกษา ที่ได้มีการดําเนินงานร่วมกันมาเสมอ โดยมีประเด็นที่ต้องการกําชับให้อธิการบดีที่ได้รับตําแหน่งใหม่ มีดังนี้
(1) การแบ่งประเภทมหาวิทยาลัย เพื่อให้เกิดการบริหารงานได้ตามที่มหาวิทยาลัยแต่ละประเภทมีความถนัดและเชี่ยวชาญ
(2) การให้ตําแหน่งทางวิชาการ โดยอาจคํานึงถึงการสร้างประโยชน์อื่น นอกเหนือจากการสร้างผลงานวิจัย
(3) เร่งดําเนินการในเรื่องธนาคารหน่วยกิตแห่งชาติ (National Credit Bank)หรือ ระบบทะเบียนสะสมหน่วยกิตและกลไกในการเทียบโอนความรู้หรือสมรรถนะที่ได้จากการศึกษาในระบบ การศึกษานอกระบบ การศึกษาตามอัธยาศัย และจากประสบการณ์บุคคล และเรื่องHigher Education Sandboxหรือ การจัดการศึกษาที่แตกต่างจากมาตรฐานการอุดมศึกษา
นอกจากนี้ยังกล่าวเพิ่มเติมว่า ในปัจจุบันประเทศไทยเกิดการ Disruption มากมาย โดยมีการใช้ระบบ AI ในการทํางานมากขึ้น รวมทั้งอัตราการเกิดที่ลดลงและการเพิ่มขึ้นของผู้สูงอายุ กลายเป็นโจทย์ให้มหาวิทยาลัยคิดเพื่อเพิ่มศักยภาพของประชากร อาจมีการลดระยะเวลาการเรียนการสอนในระดับอุดมศึกษาเพื่อให้บุคลากรออกมาสู่วัยทํางานให้เร็วขึ้น เปิดหลักสุตรรองรับผู้สูงอายุ หรือมีการเรียนการสอนในหลักสูตรการดูแลผู้สูงอายุ พยายามดึงผู้สูงอายุเข้าสู่ตลาดแรงงาน และที่สําคัญต้องมีการเปิดรับนักศึกษาต่างชาติเข้ามาเรียนในประเทศไทยให้มากขึ้น
ทั้งนี้ รมว.อว. ยังฝากให้อธิการ รวมทั้งสภามหาวิทยาลัยดูแลมหาวิทยาลัยตามแบบฉบับของตน โดยต้องอยู่ภายใต้การประพฤติปฏิบัติตามหลักธรรมาภิบาลอย่างเคร่งครัด
ด้านศ.ดร.นพ.สิริฤกษ์ได้กล่าวแสดงความยินดีกับอธิการบดีที่ได้รับโปรดเกล้าให้ดํารงตําแหน่ง โดยได้เพิ่มประเด็นให้อธิการบดี ดังนี้
(1) มหาวิทยาลัยควรพิจารณาเชื่อมโยงภาควิจัย ภาคนวัตกรรม ของสถาบันอุดมศึกษา ภายใต้ความช่วยเหลือจากกระทรวง อว. ให้เป็นประโยชน์มากที่สุด
(2) ในช่วงที่ผ่านมา กระทรวง อว. ได้เกิดมิติใหม่ในหลายด้าน เกิดการขับเคลื่อนบทบาทของมหาวิทยาลัยให้เป็นมหาวิทยาลัยเพื่อการพัฒนา เช่น โครงการ U2T for BCG หรือมหาวิทยาลัยสู่ตําบล โดยขอให้มหาวิทยาลัยใช้โอกาสนี้ให้เป็นประโยชน์
(3) ปัจจุบันมีเครื่องมือและกลไกในการบริหารจัดการจํานวนมาก แต่อาจยังเข้าไม่ถึงภาคปฏิบัติเท่าที่ควร เช่น ในเรื่องของคุณสมบัติของผู้ที่จะเข้ามาสอนในมหาวิทยาลัย ขอให้อธิการบดีช่วยเร่งรัดการสื่อสารให้ทุกเรื่องนําไปสุ่การปฏิบัติจริงอย่างเป็นรูปธรรม